Mohammad Mumuni
E-Class

 

Mohammad Mumuni (28th July 1949) nyɛla bɛ ni daa dɔɣi so silimiin' goli "July" biɛɣu pihita ayika dali yuuni 1949. O nyɛla Ghana bilichini ka lahi nyɛ looya mini siyaasa nira. O daa nyɛla palimɛnti jintɔra 2004 yuuni, n-zaŋ ti Kumbuŋ piibupiibu yaɣili, ka daa ti nyɛ ŋun yi jintɔri tali maa puuni pirimla tingbani zuɣulaan' kuro jilimalana John AttaMills ni daa piigi o ni o lee zuɣulaampaa ka bɛ kpaɣiri bo Ghana tingbani zuɣulaan' tali la. Bɛ daa bi nyɛ nasara ka Kumbuŋ yaɣilinima daa lahi labi piigi o Burinya goli ni, 2012 Ghana zaa piibupiibu la niŋbu ni ka o lahi lee jintɔra zaŋ ti Kumbuŋ piibupiibu yaɣili. Di daa bi niŋ dabaayi ka tingbani zuɣulaankuro, John Mahama daa gahi nuu boli o, n-daa ti ti o kpamli ka o daa bahi jintɔri tali maa ka daa mali gbaai lala kpamli maa.

Pilli mini shikuru baŋsim 
Muhammad Mumuni daa chaŋla shikuru "Kumbungu Local Authority", 1955 zaŋ chaŋ 1960 sunsuuni. O daa bi zani ni, ka lahi chaŋ "Savelugu Local Authority Middle School", 1962 zaŋ chaŋ 1969. O daa lahi chaŋ la Tamale Secondary School (TAMASCO), 1962 zaŋ chaŋ 1969. O daa bi zani ka lahi tuɣi o shikuru yaha n-daa chaŋ "University of Ghana" n-daa ti dee o "LL.B (Hons). 1975 yuuni o daa deela "Barrister at law" shahira gbaŋ, "Ghana School of Law" karimzɔŋ karili la puuni.

Siyaasa tali 
Tuuli bɛ daa piigi o la Asambli jintɔra zaŋ ti Yagrafɔŋ piibupiibu yaɣili, Kumbuŋ tingbani ni. O daa gbubila lala nam ŋɔ yuma anii. Yuuni 1996 Burinya goli ni ka bɛ daa piigi o ka o lee jintɔri zaŋ ti Kumbuŋ piibupiibu yaɣili. O nyɛla Liɛm paati (NDC) nira. Yuuni 2000 Burinya goli ni yaha ka bɛ daa lahi labi piigi o ka o na kuli gbubi o jintɔritali. Buyi ka o daa di Kumbuŋ kuɣu maa. Tingbani zuɣulaankuro, jilimalana Atta Mills daa gahi nuu boli o, n-daa ti zaŋ fukumsi kpambalitali din su tiŋduya ni yɛlitɔɣa (Minister for Foreign affairs and Regional Integration) n-ti o, 2009 yuuni. Lala kpamli ŋɔ ka o daa gbubi hali ni silimiin goli January dabaa ayɔbu dali, 2013 yuuni. Vihigu puuni wuhiya ni o daa nyɛla ninvuɣi so bɛ ni daa pii ni o lee tuuli daambalo wulana palimɛnti jinaduu ka o daa lee zaɣisi lala kpamli ŋɔ.

O paɣaba

O bihi

Kundivihira

Doo
Dagbamba
Ghana siyaasanima
Ghana alikaalinima
Liɛm siyaasa yaɣili nima
Ninsala ŋun na be o nyɛvuli ni
1949 dɔɣam